
LIETUVOS RESPUBLIKOS 
MOKESČIŲ ADMINISTRAVIMO ĮSTATYMO NR. IX-2112 2, 33, 55 IR 551 STRAIPSNIŲ IR PRIEDO PAKEITIMO
ĮSTATYMAS 
2019 m.                      d. Nr.
	                                                              Vilnius		


1 straipsnis. 2 straipsnio pakeitimas 
1. Papildyti 2 straipsnį 291 dalimi: 
„291. Naudos gavėjas – kaip ši sąvoka apibrėžta Lietuvos Respublikos pinigų plovimo ir teroristų finansavimo prevencijos įstatyme.“
2. Papildyti 2 straipsnį 292 dalimi:
„292. Seifo kamerų nuoma – kaip ši sąvoka apibrėžta Finansų įstaigų įstatyme.“
 	
2 straipsnis. 33 straipsnio pakeitimas 
Pakeisti 33 straipsnio 1 punktą ir jį išdėstyti taip: 
„1) gauti iš asmenų, tarp jų iš kredito, mokėjimo ir elektroninių pinigų įstaigų, funkcijoms atlikti reikiamus duomenis ir dokumentų nuorašus, kompiuterinių laikmenų duomenis (kopijas) apie to arba kito asmens, įskaitant naudos gavėją, kaip ši sąvoka apibrėžta Lietuvos Respublikos pinigų plovimo ir terorizmo finansavimo prevencijos įstatyme, turtą, pajamas, išlaidas ir veiklą, naudotis savo ir kitų juridinių asmenų valdomų ar tvarkomų registrų, duomenų bazių informacija.“ 

3 straipsnis. 55 straipsnio pakeitimas 
Pakeisti 55 straipsnį ir jį išdėstyti taip: 
„55 straipsnis. Prižiūrimų finansų rinkos dalyvių teikiama informacija
[bookmark: part_edea1c69a64949029de7a832bf5f14c4]1. Prižiūrimi finansų rinkos dalyviai, kaip jie apibrėžti Lietuvos Respublikos Lietuvos banko įstatyme, privalo pateikti Valstybinei mokesčių inspekcijai informaciją apie asmenų atidarytas ir uždarytas visų rūšių sąskaitas, seifo kamerų nuomą, asmenų atstovus ir naudos gavėjus, jeigu informacija apie naudos gavėjus neturi būti teikiama Juridinių asmenų dalyvių informacinės sistemos (JADIS) tvarkytojui pagal Pinigų plovimo ir teroristų finansavimo prevencijos įstatymo 25 straipsnio 1 dalies nuostatas, sąskaitų metinių apyvartų dydį, jeigu to paties asmens visų pas tą patį finansų rinkos dalyvį turimų sąskaitų bendros metinės apyvartos dydis yra ne mažesnis kaip 15 000 eurų, sąskaitų likutį metų pabaigoje, jeigu to paties asmens visų pas tą patį finansų rinkos dalyvį turimų sąskaitų likutis metų pabaigoje yra ne mažesnis kaip 5 000 eurų, palūkanas, skolinius įsipareigojimus, vertybinius popierius, draudimo įmokas, pensijų draudimo įmokas, taip pat kitą informaciją, reikalingą mokesčių administratoriaus funkcijoms atlikti. 
[bookmark: part_f3be8b58fb0347a89a5098fa158bb511]2. Informacija apie asmenų atidarytas ir uždarytas visų rūšių sąskaitas pateikiama raštu ne vėliau kaip per 3 darbo dienas nuo sąskaitos atidarymo ar uždarymo dienos arba kitais prižiūrimo finansų rinkos dalyvio ir centrinio mokesčių administratoriaus tarpusavio sutartyje nustatytais būdais ir terminais. Centrinis mokesčių administratorius, atsižvelgdamas į Direktyvos 2015/849/ES nuostatas, nustato šio straipsnio 1 dalyje nurodytos informacijos – duomenų apie asmenų atidarytas ir uždarytas visų rūšių sąskaitas, seifo kamerų nuomą, asmenų atstovus ir  naudos gavėjus – sąrašą, informacijos pateikimo Valstybinei mokesčių inspekcijai tvarką ir terminus. Kita šio straipsnio 1 dalyje nurodyta informacija pateikiama kartą per metus Vyriausybės nustatytu mastu, tvarka ir terminais.“
4 straipsnis. 551 straipsnio pakeitimas 
Papildyti 551 straipsnį 7 dalimi: 
„7. Asmenys, kurie veikia Lietuvoje užsienio asmens vardu ir (arba) interesais ir kuriems Pinigų plovimo ir teroristų finansavimo prevencijos įstatyme nenustatyta pareiga nustatyti to užsienio asmens naudos gavėjo tapatybę, turi nustatyti užsienio asmens naudos gavėją ir saugoti naudos gavėjo tapatybės duomenis, apskaitos dokumentus, sutarčių dokumentaciją (dokumentų originalus) 5 metus nuo sandorių ar veiklos užsienio asmens vardu ir (arba) interesais pabaigos dienos ir, mokesčių administratoriaus reikalavimu, šią informaciją bei duomenis pateikti mokesčių administratoriui šio Įstatymo 49 straipsnyje nurodytu terminu.“  

5 straipsnis. Įstatymo priedo pakeitimas
Pakeisti Įstatymo priedo 3 punktą ir jį išdėstyti taip: 
„3. 2015 m. gegužės 20 d. Europos Parlamento ir Tarybos direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos, kuria iš dalies keičiamas Europos Parlamento ir Tarybos reglamentas (ES) Nr. 648/2012 ir panaikinama Europos Parlamento ir Tarybos direktyva 2005/60/EB bei Komisijos direktyva 2006/70/EB (OL 2015 L 141, p. 73), su paskutiniais pakeitimais, padarytais 2018 m. gegužės 30 d. Europos Parlamento ir Tarybos direktyva (ES) 2018/843 (OL 2018 L 156, p. 43).“ 

6 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2020 m. rugsėjo 10 d.
2. Valstybinė mokesčių inspekcija prie Lietuvos Respublikos finansų ministerijos iki 2020 m. rugsėjo 9 d. priima šio įstatymo įgyvendinamuosius teisės aktus.
3. Valstybinė mokesčių inspekcija prie Lietuvos Respublikos finansų ministerijos informuoja Europos Komisiją apie valstybės informacines sistemas ar registrus, kuriuose kaupiami duomenys apie atidarytas ir uždarytas visų rūšių sąskaitas, seifo kamerų nuomą.


Skelbiu šį Lietuvos Respublikos Seimo priimtą įstatymą.

